Hau benetan gertatua da
Hotblack, zer moduz? Zatoz hona.
Jaitsi, polita.
-Kaixo, aita. -Kaixo, Eric.
-Zer moduz? -Ondo.
FENIXen ARMADA
Armarik gabe lortuko dugu askatasuna
"Hona hemen argazki gehiago".
Independentzia
Askatu Katalunia Espainiatik
Ez Frantzia, ez Espainia. Katalunia
Hizkuntza eta herrialde katalanen batasunaren alde
300 urteko okupazioa eta erresistentzia
"-Zer esan dizute Hotmailekoek? -Ez diete nire mezuei erantzun".
"Tontolapiko horiek ez dute orrialderik katalanez egin nahi".
Eric, afaltzera!
"Haiek bonbardatzen jarraituko dugu guri kasu egin arte".
Bihar denok manifara.
-Ez duzu entzuten? Afaltzera! -Banoa.
"Ederki. Argazkiak aterako ditut webgunerako".
-Ezetz, Eric. -Zergatik ez?
Ez dut nahi zu Bartzelonara bakarrik joatea.
Argazkiak aterako ditudala esan diet, ama.
Zer gertatzen da?
Irailaren 11ko manifestaziora joan nahi du Bartzelonara.
Ezta pentsatu ere! Istiluak egongo dira, gainera.
Eta zer? Besteei, gurasoek uzten diete.
Haientzat hobeto. Adam, emadazu olio-ozpina.
-Adamekin joan naiteke? -Bai zera! Ni utzi bakean.
Mesedez.
Ezin dut. Lan bat egin behar dut unibertsitaterako.
Ze ostia!
Hori al da hitz egiteko modua?
Jan ezazu, seme.
Aita, mesedez!
Ez.
Kaka putza!
Bai, motel. Bizitza oso gogorra da.
Begira! Hura bai neska puska!
Egia da.
Begira hirugarrenari!
Frantsesak dira errazenak.
Ez dira italiarrak bezain politak, baina errazenak dira.
-Hala uste duzu? -Probatuta daukat.
Nik denak ikusten ditut zailak.
Alemanak kristorenak dira.
Hotz samarrak, baina kristorenak.
-Eric, begiraiozu horko hori. -Ikusi egin gaitu.
Geldi, motel.
Begira zer titiak! Neska puskak, zera!
Joango al gara?
Badoaz!
Tira!
-Kaixo. -Kaixo.
-Oporretan? -Bai.
-Nongoak zarete? -Ingalaterrakoak.
-Oso polita! -Ederra!
Asko gustatzen zaigu Ingalaterra.
Ni eta nire laguna hemengoak gara.
Mango-izozkiak oso goxoak dira. Nahi duzue?
Ederki.
Lau mango-izozki, mesedez.
Mangoa? Ederki.
Ez, ez. Guk ordainduko dugu.
Barkilloa edo ontzitxoa?
Ontzitxoa.
Eric, atera dirua, gonbidatu egingo ditugu eta.
-Eric, lagundu, motel! -Banoa.
-Utz itzazu hor behean. -Poltsen bila noa.
Jogurt hauek hozkailura.
-Ez daitezela puskatu. -Ederki.
Badakizu nola esaten den "esnea" portugesez? "Leite".
Eta finlandieraz? "Maito".
Eta norvegieraz? "Milk". Ingelesez bezala.
A ze potroak! Hizkuntza guztietan, katalanez izan ezik!
Eric, bukatu duzu? A zer laguntza!
Urriak 1, bonbardatu
Istiluak arratsaldeko 8etan hasi dira.
Manifestari talde bat poliziari oldartu zaio.
Istiluak Passeig de Gracia-n hasi…
…eta Placa Catalunyara eta Ramblasetara zabaldu dira.
Ikusten, nola hobeto zen ez joatea?
Zer astuna den!
-Ba, irauli zaigunean… -Zer ona!
Ostia! Begiraiezu neska horiei.
Joango al gara haiengana?
Neska puskak dira, e? Goazen!
Goazen.
-Kaixo. Hemengoak al zarete? -Ez, Bartzelonakoak.
Ni Pau naiz. Eta hau Eric.
-Bartzelonatik etortzen zarete? -Udako oporretan.
Askotan etortzen zarete Lloretera?
Udan bakarrik.
-Gustatzen zaizu? -Zer?
Harry Potter.
Bai.
Sirius hiltzen dutenean gogorra da.
Sirius hiltzen dute?
Oraindik ez naiz horra iritsi.
Barkatu, iruditu zait iritsia zinela.
Berdin dio.
Eta zein liburu gustatzen zaizu gehiena?
Ez ditut besteak irakurri, filmak bakarrik ikusi ditut.
Zer esaten duzu? Filmei gauza asko falta zaizkie!
Mireia, goazen.
-Ba al zoaz? -Bai, bila datozkigu.
-Maiz etortzen zara hona? -Ez, udan bakarrik.
Bartzelonako guztiak bezala.
Mireia, mugi!
Banoa. Itxaron.
Nire helbide elektronikoa eman, eta Messengerren hitz egingo dugu?
Ederki.
"mireiavicens@hotmail.com".
-Ederki. -Bai?
-Adio. -Adio.
Katalana sarean defendatzen dugu, argazkiak biltzen ditugu…
…gure kontra ari diren web fatxei erasotzen diegu…
Eta zergatik sinatzen duzu "Fénix1123"?
Bere errautsetatik berpizten den hegaztia da Fenix…
…gure herria bezala…
…11, 1714ko irailaren 11gatik…
…eta 23, apirilaren 23agatik: Sant Jordi, Kataluniako patroia.
Eric, zer ari zara esna? Bihar 7tan jaiki behar duzu.
-Bai. -Lotara. Ez dizut berriz esango.
-Tira. -Bai.
Ohera joan behar dut.
Hitz egingo al dugu bihar?
Bai.
Gabon.
"Oraindik hor zaude?"
-Agur, ama. -Egun ona pasa.
Polit hori.
-Kaixo. -Zer moduz?
Joan zain daukazu, nonbait.
Goazen.
-A zer kamiseta kakatia! -Utziko dizut, nahi duzunean.
Putakumea.
-Kaixo, Eric. -Kaixo, Rosario.
-Zer moduz asteburua? -Primeran. Eta zuk?
Oso ondo. Ekuadorreko osaba-izebak bisitan etorri zaizkigu.
Gero kontatuko dizut.
Pau!
Ixo, eskola hasi da eta.
Eric, Eric.
Hondartzako neskak zerbait esan dizu?
-3rak arte txatean jardun gara. -Ixo!
Ireki liburua 33. orrialdean.
Apuntatu: "Giltza…" Noren telefonoak jo du?
Ezagutzen dituzue arauak.
Norbaiti telefonoak gelan jotzen badio, kalera doa.
Aurrera. "Giltza hitzak".
"Larunbat honetan geldituko gara? Musu".
"Bai!"
Hirugarrena. Funtzio…
Aski da! Irten dadila telefonoarena.
Irten dadila telefonoarena!
Ateratzen ez bada, gela osoa patiorik gabe zigortuta.
Oso ondo.
Barkatu. Itzalita neukala uste nuen.
Itzalita zeneukala uste zenuen, ezta?
-Gelatik kanpora. -Baina…
Gelatik kanpo esan dizut!
MADRIL, 2004ko irailak 26
"Zure mihiarekin haren ezpainetan ibili haren mihia aurkitu arte".
"Gero, mugi ezazu poliki…
"…erritmo geldia eta bizkorra txandakatuz".
"Zaila dirudi, baina jardunak erakusten du".
Niri ez begiratu, maritxua!
Utikan!
Mezu bat bidali dizute.
Eric, mezu bat duzu.
"Mezu berri bat bidali dizu: Español-ek"
Gora Katalunia askatuta.
Beste bat bidali dizu.
Nor ote da tipo hori?
Inor ez, troll bat.
Benetan?
Zoaz popatik hartzera!
Bai, motel, a zer putakeria! Lana eman behar didazu.
400 euro konponketa!
Orain gauzak aterako dira.
Mugi, gaurko da eta!
-Deituidazu. -Bai, bai.
Agur, jaunak.
Aita, itxaron!
-Aita! -Zer zabiltza zu hemen?
Eramango al nauzu Bartzelonara?
Zertarako?
Gogoratzen zara Arnauz? Nirekin belan aritzen zenaz?
Ez.
Bere urtebetetzea da.
Joan beharra daukat.
-Segi, berandu nabil eta. -Eskerrik asko.
Leku hau gustatzen zaizu?
Bai, oso leku polita da.
"Zer? Neskarekin xirri edo ez?"
Ezer ez. Lagun bat.
-Tibidabon egona zara? -Bai.
Egun batean joan gaitezke, ezta?
Zer gertatzen da?
Ezer ez. Bai, konforme.
"Titiak ukitu dizkiozu? Erantzun!"
Beste lagun bat.
Lagun asko dituzu, ezta? 8-9 mezu jaso dituzu.
Itzali dut.
2004ko irailak 30
Adam, esan diozu Erici oheratzeko?
Nor ote da hain berandu?
Eric.
Jaitsi.
Aita, ordenagailua eramango didate!
"Urriaren 1ean, bonbardatu"
Eric.
Zer egin duzu?
Ez dut ezer egin.
Guardia Zibilak mehatxu egin izanaz salatzen zaitu.
Zure izena zuten. Zure bila zebiltzan.
Ez dut ezer egin, ostia!
Internetez ez duzu ezer egin?
Ez… Mezu bat bidali nion supermerkatu bati…
…etiketak katalanez jartzeko eskatuz. Eta kitto!
-Norbait mehatxatu zenuen? -Ez!
-Ziur? -Zin dagizut ezetz, ama!
Ez, zu santu bat zara.
Horregatik etorri zaizkigu etxera brigada antiterroristako 30 agente!
-Ez duzulako ezer egin! -Kaka!
Auskalo zer egin ote duen.
Ez omen du ezer egin.
Bai, noski.
Abokatu bat behar dugu.
Esan nizun ez zitzaiola gelan internet jarri behar.
Kaixo, Emilio Colmenero naiz. Gaur goizean hitz egin dugu.
Zu Eric izango zara, filmeko protagonista!
Goazen.
Lasai. Tramite huts bat da.
"Exercit del Fénix".
Idatzi duen hori mehatxu bat da edo ez?
Ez. Hau esaten du: Ez badiote kasurik egiten…
…hurrengoan ez omen du "hain goxo eskatuko".
Hori ez da gauzak esateko modurik goxoena…
…baina norbaiti min emango diozula garbi esatea da mehatxua.
Eta, gainera, min emateko gaitasuna izan behar du.
Horretan legea oso argia da.
Eta zertarako etorri dira 30 guardia zibil Madriletik etxera?
Mezuak "Fenixen armada" aipatzen zuenez, zer zen jakin nahiko zuten.
Normala da. Berehala irakiten dira.
Martxoaren 11n Madrilen izandako atentatuak…
…ETA, Al Qaeda…
Gauza bat, Eric…
Ordenagailuan badaukazu arazorik sor diezagukeen zerbait?
Ez, ez.
Ziur?
Ziur.
Ikusiko dute Fenixen Armada ez dela ezer…
…eta atzean erakunderik ez dagoela, eta artxibatu egingo dute.
Kasu egidazue.
Hasiko ziren konturatzen hanka gogotik sartu dutela.
Badaezpada ere, ez zaitez konektatu hau dena pasatu arte.
-Ezin dut esan zer gertatu den? -Ez, Eric. Ezta ireki ere!
Ahaztu ezazu weba.
Egizu kontu zu ikertzen ari direla.
-Baina forumekoek ez dute ulertuko… -Eric!
Ez diozu abokatuari entzun?
Eric, sar zaitez autoan.
Adin horretan neska-mutilek txorakeria asko egiten dituzte.
-Zelata ezazue mutikoa. -Ederki.
-Rosa, agur. -Agur.
Adam, zatoz pixka batean.
Hemen daukazu.
Miquelek dioenez, ez omen dute jadanik dendan erabiltzen.
Zuretzat da.
Hori ba al dabil?
Bai, noski!
Eta zuk begiratu ere ez!
-Bai? -Mireia?
Eric! Zer zabiltza?
Ezer ez. Hotblack paseatzen.
Zer gertatzen da? Ez dizkidazu mezuak erantzun.
Hondatuta daukat ordenagailua.
-Noiz konponduko dizute? -Ez dakit.
Faltan bota zaitut.
Nik ere bai zu.
Elkartuko al gara egunen batean?
Bai, baina ezin naiz Bartzelonara erraz joan.
Eta Lloreten?
Asteburu honetan joango naiz familiarekin.
Benetan?
Ez al zara etxeko lanak egiten ari?
-Moztu egin behar dut. -Deituko dizut.
Tira, igo!
Goazen!
Asteburu honetako ekitaldi politiko ugariekin hasiko gara…
…alderdi espainiar zein katalanak buru-belarri ari baitira.
Ama, eramango al nauzu Lloretera?
Bildu dituzu lorategiko hostoak?
Bihar bilduko ditut. Ama?
Ez, bihar, ez. Gaur egin behar duzu.
Hitzordua dut.
Ez zenuen hitzordurik egin behar.
Bihar egingo duela esaten badu…
Bai eta egin dezala beti nahi duena, ezta?
Ez dut eztabaidatu nahi. Badakizu zer egin.
Berdin dio, autobusa hartuko dut.
-Ez joan, damutuko zaizu eta! -Zoaz kaka egitera!
-Eric! -Ez egin txorakeriarik.
Eric!
Ez didate joaten uzten. Barkatu. Izugarri zauzkat faltan!
Eric.
Utzidazu kopiatzen.
Eric, zatoz pixka batean.
Zuk ez zeneukan "Fenixen armada" deitzen zen web bat?
Bai.
-Zu al zara egunkarikoa? -Zer?
"Terrorismoa leporatzen diote mutil bati Harry Potter aipatzeagatik".
Terrorismoaz salatu zaituzte?
Ezin dut horretaz hitz egin.
Jakina.
Segi lanean.
Terrorista? Eta zer gerta dakizuke?
Ez dakit. Abokatuak dioenez, ezer ez.
Aizu, "Indepe"! Zer egin duzu orain?
-Bonbak jartzen harrapatu zaituzte? -Zoaz pikutara!
Kontuz Ericen motxilarekin, edozein unetan leher daiteke eta!
Nola atera daiteke egunkarietan?
ETAkoen maila berean jarri dute nire semea.
-Ez dut ulertzen. -Ez da hori, emakumea.
Batzuetan, Guardia Zibilak egunkariei berri ematen die…
…bere buruari dominak jartzeko.
A zer dominak jarri dituzten, ba! Zer kementsuak!
Prentsara joan behar dugu.
Egia esan behar diegu egunkariei.
Bai, noski!
Bai, aita. Hitz egigun egunkariekin dena argitzeko, eta kitto.
-"Eta kitto". Zer erraza! -Bai. Zergatik ez?
Ezin delako!
Eric, zure aitak arrazoi du. Ez zaigu eztabaida publikorik komeni.
Den baino kontu handiagoa dela emango luke.
Zer dugu, mutilok?
Kaixo.
Zer moduz?
Zera… Egunkarian irakurri dut…
…kontu hori guztia…
Ericengatik joan zitzaizuen polizia etxera, ezta?
Bai, baina oker zeuden.
Jakina.
Zerbait behar baduzue, alderdiak zer edo zer egin dezake.
Eskerrik asko, Eduard, baina ez dugu behar.
Adam, prest zaude?
Rosa, edozer gauzatarako…
…hemen duzu nire telefonoa.
Esker mila. Goazen, mutilok.
-Agur. -Agur.
-Agur, Eric.
Zer zabiltza hemen hain goiz?
Miquelek beste bati eman dio garraioa.
Beraz, lanik ez?
Ez gaur, ez bihar, ez etzi.
Akabo.
Lehendik ere lan gutxi zegoen…
…eta beste bezeroek ia ez dute ezer ez.
Baina zer gertatu da? Zerbait gertatu da?
Egunkaria ikusi duela…
…horra zer gertatu den.
Xavi, motel!
Albora! Albora! Pasatu!
Zer diozu, baina?
-Mugi! -Bere burua bota du.
-Ondo zaude? -Jode, motel!
-Zikin hutsak dira. -Ikusi duzu zer egin didaten?
Zer, "Indepe"?
A zer jipoia! Espainiak, 3 - Kataluniak, 0.
Paso egiozu.
-Niretzat. -Zer ari zara?
-Nahi al duzu? -Tentela zara? Emadazu!
-Etorri bila. -Emadazu!
Emadazu! Ostia!
-Zatoz bila. -Emaiozu.
Itzuliko dizut, baldintza batekin.
-Espainiarra zarela esazu. -"Espainiarra"? Kaka putza!
-Espainiarra zarela esateko! -Ez dut esango!
Espainiarra zarela esan, eta kitto.
Emadazu!
Ostia, hi. Ostia, ez!
Emadazu. Ostia!
Esan ezazu nirekin: espainiarra naiz.
Bai zera!
Ez dut hori esango! Ostia puta!
Esan espainiarra zarela. Esateko!
Zer gertatzen da hemen?
Joan!
Ez da ezer gertatzen.
Atera, ba.
Eric, jantzi zaitez.
-Kaixo. -Kaixo, seme.
Zer moduz eskolan?
Ondo.
Kaixo.
Kaixo. Zer ari zara?
Ezer ez. Amarekin erosketetan.
Zu ikusteko gogoa dut. Lloretera etortzekoa zara?
Ez, oraingoz, ez.
Kala bat erakutsi nahi dizut. Oso leku polita da.
Zu al zara egunkarietan ageri den Lloreteko mutila?
Bai, baina poliziaren hutsegite bat da.
Zergatik ez didazu azaldu?
Ez nizun telefonoz esan nahi.
-Bartzelonara joaten saia naiteke… -Ez. Hobe, ez.
Mireia?
Moztu egin behar dut.
Mireia, ez dut ezer egin.
Orain ezin dut hitz egin. Ez deitu gehiago.
Agur.
-Berak deitu dit. -Ez erantzun, ba.
Ez ezazu berarekin gehiago hitz egin. Goazen.
"Kaixo. Arazoak izan ditut".
Zer ari zara?
-Ezer ez. -Webari konektatuta zaude?
Ez al duzu bururik?
Zer gertatu den esplikatu nahi nien…
Ergela al zara?
Ez diezu ezer esplikatu behar!
Zer esan zizun abokatuak? Zer esan dizut nik ordenagailuaz?
-Ez diozu inori kasu egin behar? -Zer gertatzen da?
Zer gertatzen den? Ezer ez.
Webeko lagunekin ezkutuan hizketan ari dela!
Ez diot ume honi ulertzen.
Badirudi ez duela aski gertatzen ari den guztiarekin.
Zer nahi duzu? Kartzelara joan?
-Ez. -Esaten zaizuna egizu, ba. Ohera!
Ezingo dugu mutila bi minutuz ere bakarrik utzi!
-Egun on. -Baita zuri ere.
Eric Bertran hemen bizi al da?
Nor zara zu?
Carme naiz, Nuria Cadenasen ama.
Herrian galdetu, eta hemen bizi dela esan didate.
Zu al zara bere ama?
Zergatik zabiltza Ericen bila?
Beharbada, lagundu diezazueket.
Eskerrik asko, baina ez dugu laguntzarik behar.
Alaba terrorismoaz akusatu zuten, frogarik gabe…
…eta sei urtez eduki zuten kartzelan.
Aurrera.
A zer zaparrada! Eser naiteke?
Bai, noski.
Nire senarra.
-Kaixo. -Kaixo.
Alaba terrorismoaz akusatu zioten.
-Zer egin zuen? -Ericek zerbait egin al du?
Nuriak ere ez, baina militante independentista zen.
17 urte zituen, institutuan zebilen.
Behin, aitarekin kalean zegoela, auto bat gelditu zen…
…eta bi poliziak, kale jantzian, eskuburdinetan eraman zuten neska.
Besterik gabe? Frogarik gabe?
Epaiketan institutuko kimikako apunteak erabili zituzten…
…bonbak prestatzen ari zela frogatzeko.
Aizu! Demokrazia batean gaude eta!
Demokrazia horretan poliziak atxilotu zaitzake…
…eta 5 egunez eduki zaitzake abokaturik gabe, inori esan gabe.
Bai, baina horrek ez du zerikusirik gurekin.
A, ez? Eta zertan dabiltza Ericekin?
Zure alabarena ez dakit zer ote zen, baina Ericena desberdina da.
Hobe duzu joatea.
Ondo da.
Baina begira.
Hauek denak torturak dira…
…auziperatzeak eta terrorismo salaketak azken urteetan.
Hemen, 92ko Olinpiadetako preso politikoak.
Bik "Freedon for Catalonia" pankarta atera zuten Camp Nou-n.
Gau eta egun torturatu zituzten.
Beste 38 lagun atxilotu zituzten.
Presio politiko-sozialari esker ez zuten espetxean bukatu.
Espainiak ezin zuen jasan mundu osoko telebistek…
…"Freedom for Catalonia" emititzea.
Bai, baina Ericek mezu elektroniko bat bidali baizik ez du egin.
Katalana defendatzea aski da. Begira.
1997ko azaroak 9…
…Josep Anton Cunat, Favarako alkatea…
…Guardia Zibilari katalanez hitz egiteagatik atxilotua.
Katalanez hitz egiteagatik bakarrik.
Eta hona poliziak isuna jarri eta gaizki tratatutako askoren kasua…
…katalanez hitz egiteagatik…
…hemen Printzerrian, Balear uharteetan eta Valentzian.
Gerra bat da eta Eric beste biktima bat da.
Gerra bat? Aski da. Joan zaitez, mesedez.
Banoa, baina egizue zerbait.
Laguntza eskatu elkarteren bati edo alderdi politikoren bati…
…prentsarengana jo ezazue, zer gertatzen den denek jakin dezaten.
Bakarrik bazaudete, Eric harrapatuko dute azkenean.
Norbaitekin hitz egin beharko genuke, beharbada.
-Zertaz? -Azaldu digun guztiaz.
Rosa, ez esan sinetsi diozunik.
Ez dakit ba…
Alaba atxilotu diote eta pelikula bat egin du bera justifikatzeko.
Joan, begira nor dagoen hor.
Eric, Pau! Etorri jolastera!
Etorri, ba!
Tira, mutilak!
Harrapatu Eric!
Ja ta eman terroristari!
Irekizkiozue hankak!
Eric jotzen ari dira!
Zer ari zara? Eskuekin ez du balio!
Terroristekin balio du.
-Geldi! -Putakumea!
Terrorista zikina!
Uztazue! Hesira joan zaitezte!
Ondo al zaude?
Nork esango dit zer gertatu den?
Nor hasi da?
Inor ez. "Potoa-kokotekoa"n jolasten ari ginen.
Ez zineten jolasean ari, borrokan ari zineten.
Ez ginen borrokan ari, denen artean jo naute.
Zer esaten ari zara? Jolasean ari ginen, beti bezala.
Bai zera! Nire gainera oldartu zarete.
Eta, gainera, eskuarekin hartu duzu potoa, ergela!
Nahikoa! Txorakeria horretan berriz jolastu eta kanpora joango zarete.
Ulertzen?
Zu, Eric, alde institututik. Egizu nahi duzuna…
…baina hemen ez dut arazorik nahi. Ulertzen?
-Ea ulertu duzun galdetu dizut? -Bai.
Ospa hemendik.
-Kaixo, seme. -Kaixo.
-Zer da hori? Zer gertatu zaizu? -Erori egin naiz.
-Erori? Utzi ikusten. -Bai, jolasean erori naiz.
Jolasean?
-Sendatu al dizute? -Bai, ama. Goazen!
Zer? Bakarrik utzi al zaitu zure lagun terroristak?
Karpetatxoa erori zaio.
Bilatu, bilatu.
Segi etxera, ama zain daukazu eta.
Audientzia Nazionaleko fiskaltzak Erik galdekatu nahi du.
Datorren astean Madrilera joan behar dugu.
Audientzia Nazionalera?
Terroristak joaten diren lekura?
Bai.
Bai… Sinetsi ezinik nago.
Ordenagailuan zerbait aurkitu ez badute, behintzat.
Banekien! Zer zegoen ordenagailuan?
-Ferran… -Zer zegoen ordenagailuan?
Ferran!
Orain zer gerta daiteke, Emilio?
Legearen arabera, teknikoki…
…eska dakizkiokete…
…8 urte erreformatorioan.
Baina… hori ez da posible.
Zortzi urte?
Zer kristo daukazu ordenagailuan? Eta ez esan "ezer ez"…
…zerbait aurkitu dutelako eramango zaituzte eta Madrilera.
Ez dago ezer ez, aitu? Ezer ez!
Zuek ere ez didazue sinesten?
Nire aurka daude independentista naizelako!
Traba egiten diedalako!
Eric! Eric, zatoz hona!
Ez da gauza ziurra zerbait aurkitu diotenik ordenagailuan.
-Zer ari zara? -Telefono baten bila.
Norena?
-Eduardena -Nor da Eduard?
Esquerra Republicanakoa?
-Bai. -Eta zergatik deitu nahi diozu?
Beharbada, lagundu diezaguke.
Lagundu? Zertan?
Ostia, Rosa, ez gara alderdi politikoekin kakaztuko.
Eric Madrilera eramango dute. Ez naiz besoak gurutzatuta geldituko…
…semea kartzelara nola eramaten didaten begira!
Eta alderdi independentista batekin Madrileko Audientziara joanez…
…hobeto joango zaizu, ezta?
Ez zara zure semeaz fio, hor dago koxka!
-Erori egin zaizu? -Karpeta erori zaizu.
Barkatu, orri bat zapaldu dizut.
Bat ahaztu zaizu.
-Hemen beste bat daukazu. -Mugi, berandu iritsiko zara.
Agur.
Mutil-laguna etxean utzi duzu gaur?
Pau, hemen badago lekua.
Pau…
Eseri. Hastera goaz.
Guillem, geldituko al zara?
-Badakizu hori egiten? -Ez dakit.
Fotokopia bat birentzat.
Kimika organikoa batez ere da…
Pau!
Zer gertatzen zaizu?
Ezer ez.
Ez dugu denbora guztian elkarrekin ibili behar.
Erici egiten diotena aspaldi egiten ari dira Euskal Herrian.
Begira Egunkariari zer egin zioten.
ETArekin harremanetan egoteaz salatu zituzten.
Eta egunkariaren zuzendariak torturatu egin zituzten.
Ziur zaude ez zirela ETAkoak?
Zer izango dira ETAkoak? Hor dago koxka!
Legearentzat zilegi da terrorismotzat salatzea…
…deliturik egin ez duen jendea.
Eta orain zer egin dezakegu?
Aurrenik, Puigi deitu, Madrileko gure diputatuari.
Has dadila justizia ministroaren potroak astintzen.
Eta zarata atera behar dugu prentsan ateratzeko.
Egunkarietan agertzea da ikaratzen dituen gauza bakarra.
Eta sinadurak bildu, bakarrik ez gaudela ikus dezaten.
-Adam, bukatu duzu? -Bai, itxaron pixka bat.
ERIC BERTRANen ALDE SINATU
-Kaixo. -Kaixo, Rosario.
Eskerrik asko.
Nahi baduzu, lagunduko dizut.
Ederki.
Sinatuko al duzu? Eric Bertran, herriko mutil baten alde da.
Preso sartu nahi dute katalanez etiketatzea eskatzeagatik.
Diktaduraren garaian bezala? Sinatuko dut, bai!
Sinatu nahi duzu? Semea terrorismoaz akusatu dute…
Sinatu nahi duzu?
Semea terrorismoaz akusatu, eta Audientzia Nazionalera daramate.
Enpresa bati mehatxu terroristak bidali zizkion, ezta?
Ez, hori ez da egia.
Zerbait egingo zuen, bestela ez zuten terroristatzat salatuko.
Emadazu hori.
-Erici elkarrizketa? -Bai, emakumea.
-Telebistan? -Bai, goizeko saioan.
Ez, ez.
-Hori, ez. -Ostia! Zergatik ez?
Ez dugu nahi jendeak Eric kalean ezagut dezan.
Telebistan ateratzeak on handia egin diezaguke.
Badakit, baina, ez, benetan.
-Hori, ez. -Ondo da. Zuk ikusi.
-Pentsatu, eta erantzuidazu. -Eskerrik asko, Eduard.
-Agur. -Agur.
Zergatik ezin naiz telebistara dena azaltzera joan?
Ez dudalako nahi terrorismoaz akusatuta zaudela denek jakitea.
Telebistara joan, egia azaldu, eta errugabea naizela jakingo dute.
Zital gaizto asko dabil. Norbaitek muturra haustea nahi?
Muturra hautsi didate!
Aspaldi dabiltza institutuan ni izorratzen.
Bisita bat dut. Gero deituko dizut.
Ericek esan dit institutuan jo dutela.
Benetan?
Ez nekien ezer.
A ez? Eta bekaina urratu zioten eguna?
Egun horretan Eric patioan borrokatu zen.
Ez zen borrokatu. Batzuen artean egurtu zuten.
Hori mutikoaren bertsioa izango da.
Ezagutzen dut nire semea eta sinesten diot.
Entzun, andrea…
…ikastetxe honetan 500dik gora ikasle dago.
Eta zure semea da terrorismoaz salatutako bakarra.
Ez da oso bertsio fidagarria.
Ez al duzu uste?
Eric, goazen.
Hona Rosa Maria Martinezek bidali digun mezu elektronikoa.
Kaixo, Ericen ama naiz. Eric 14 urteko mutil bat da, Lloretekoa.
Terroristatzat akusatu dute e-mail batzuk bidaltzeagatik…
…produktuak katalanez zergatik etiketatzen ez zituzten galdezka.
Eric, nola zaude?
Orain, hobeto. Sinadurekin babesa ematen didatelako.
14 urterekin terroristatzat akusatu zaituzte.
E-mail bat bidali nuen katalanezko etiketatzea eskatuz…
…eta mehatxutzat hartu zuten.
Ziur zaude mezu horiek ez zaituztela gehiago konprometitzen?
Nire abokatuak esaten dit errespetu gehiagoz aritzeko…
…eta ez sartzeko kontu politikoetan.
Ikusten dudanez, orain halakoxe filosofiaz hartzen duzu hori…
…baina gau hartan ez zenuten lasai lo egingo.
Madrilera Audientzia Nazionalera joateak ez du zentzurik.
Bai, itxaron pixka bat. Cadena SERekoak dira.
Esaiezu bi minutu itxaroteko. Bukatzen ari naiz.
-Bukatu dut. -Bai?
Rosa, orain hitz egingo dugu.
Kaixo. Zenbat jende gaur, ezta?
Kaixo, Ferran.
Begira zer ekarri dudan.
2.000 sinaduratik gora, herrialde osoan bilduak.
Eta ehunka babes-mezu.
Fiskaltzara eraman itzazu; potroak eroriko zaizkie.
Ederki. Presta dezagun galdeketa.
Bestearen antzekoa izango da, badakizu nola den.
Katalanez hitz egin ahal izango dut han?
Nik ez nuke interpreterik eskatuko. Probokaziotzat har lezakete.
Probokazioa? Nire hizkuntzan hitz egiteko eskubidea dut.
Bai.
Orduan, katalanez egingo dut.
Horrek ez du arazorik sortuko, ezta?
Ez, ondo da.
Galdera batzuk egingo dizkizute.
Erantzutean, kontuan har ezazu manera onak direla…
…gauzarik garrantzitsuena jende horrentzat.
Mutil normal bat zarela ikusi behar dute…
…eta ez autobusak erretzen dituzten erradikal horietako bat.
Bai.
E-mailaz galdetzen dizutenean…
…oso garrantzitsua da zuk esatea ez duzula, inolaz ere…
…inor mehatxatzeko asmorik izan.
-Zuk ez zenuen inor mehatxatu nahi? -Ez.
Eta ea hori berriz egingo zenukeen galdetzen badizute…
…zuk, jakina, ezetz erantzun.
Zer ez nuke berriz egingo? Katalanez etiketa dezaten eskatzea?
-Ez dut ezer txarrik egin. -Badakit.
Garrantzi handia du damutzen zarela esateak.
-Zertaz? -Eric!
Damutzen naizela esatea haiei arrazoia ematea da.
-Ez, ez da hori. -Bai.
Jasaten ari naizen guztia merezi dudala onartzea da!
Eta terroristatzat tratatua izatea.
Hau guztia zuk hasi duzu.
Mehatxatu ez bazenitu, lasai asko egongo ginateke.
Egizu esaten dizutena, eta buka dezagun behingoz.
Mehatxuak haiek asmatuak dira.
Haiena ez den hizkuntza defendatzeak izorratzen ditu.
Letrak txikiegiak direlako mehatxatu izan banitu…
…salatuko al ninduten?
Ez diot barkamenik inori eskatuko.
Ederki. Eroarena egin nahi baduzu, zeuk ikusi.
E-mail batengatik, 8 urte.
Kartzelara joan nahi baduzu, segi aurrera.
"Mila esker nazioa eta hizkuntza defendatzeagatik".
"Eskerrik asko guztiagatik, burkide."
"Fenix adiskidea, Mallorcatik gure babesa".
"Aurrera! Ez etsi!"
"Kataluniak zu bezalako jendea behar du".
"Duintasuna erakutsi duzu".
"Burua tente ibil zaitezke".
"Zure aita banintz, harro nengoke zutaz".
MADRIL, 2004ko abenduak 15
Zer moduz, Eric?
-Kaixo, Rosa. -Kaixo.
Kaixo, Adam. Zer moduz bidaia?
Nekatuta, baina ondo.
Alderdi katalan guztien ordezkariak etorri dira.
Joan Puig, aipatu izan dizuet, Esquerrako diputatua.
Carme Garcia, Iniciativakoa.
Carles Campuzano, CIUkoa.
Lasai, dena ondo aterako da.
Galdeketan behatzaile gisa egotea eskatuko dugu.
Ikusiko dugu.
NANak prestatu, sarreran erakusteko.
Zorroak ere miatuko dituzte. Tramite hutsa da.
-Kaixo, Mireia. -Kaixo, Eric, zer moduz?
Ondo.
Telebistan ikusi zintudan.
-Oso lotsatuta nengoen. -Ez, oso ondo aritu zinen.
Ondo aterako da. Errugabea zara, ez zaizu ezer gertatuko.
Mila esker.
Eskolara joan behar dut.
Mireia, eskerrik asko deitzeagatik.
-Eric… -Zer?
Suerte ona izan.
Kaixo, Ferran, Rosa, Eric. Zer moduz bidaia?
Ez, ez. Adierazpenak, gero.
Gero, mesedez. Utzi pasatzen!
Bai?
Kaixo.
Bai.
Ondo da.
Bai, bai.
Eskerrik asko. Agur.
Joan Puig zen, ez omen diete galdeketan egoten utziko.
Prest, txapeldun?
Eric.
Aurrera.
Emaizkiozu sinadurak.
Babesa ematen didaten sinadura hauek ekarri ditut.
2.000 sinaduratik gora daude.
Nik ez dut inor mehatxatu.
Nik uste dut ezetz.
Nik ez dut inor mehatxatu, eta ez naiz terrorista.
Ez. Irakurri nik idatzitako mezua. Hor ez dago mehatxurik.
Ez da egia. Erakutsidazu non mehatxatzen nuen.
Ez, ez dio berdin. Mezua ikusi nahi dut.
Nork dauka, ba?
Ez. Esaten du ez naizela atsegina izango.
Besterik ez.
Ez. Protestako mail gehiago bidaltzeko asmoa nuen.
Bai, badakit.
…lagun batekin ari nintzen!
Bai, baina ez dut nik idatzi, konektatzen den jendeak baizik.
Bazenekien ordenagailuan hori zeukala?
Ez, ez nekien.
Ez dizue axola talde faxista batek ni hiltzeko mehatxua egitea?
Ni edo haiek bezala pentsatzen ez duen beste norbait?
Bai, baina nik ez dut banderarik erre.
Googletik atera nituen. Zergatik ez duzue Google salatzen?
Nire banderari?
Nik bandera bakarra dut, eta ez, hain zuzen, espainiarra.
Ni ez naiz espainiarra.
Ni katalana naiz eta nire bandera errespetatzen dut.
Katalana naiz.
Nik badakit zer naizen.
Zer moduz? Zer esan du fiskalak?
Nire bizi osoan ez naiz horrelako egoera batean aurkitu.
Mehatxuen salaketari eutsi diote…
…eta, gainera, terrorismoaren goraipamenaz akusatzen dute…
…eta bandera laidotzeaz ere bai. Beraz…
Rosa, nola dago zure semea?
Hau ez da jadanik lege arazo bat, arazo politiko bat baizik.
Politikariek konpontzen ez badute, ez dago zer eginik.
Kartzelan sartuko naute.
Ez.
Ez, hori gertatu baino lehen, alde egingo dugu.
"Behean nago. Eric".
Kaixo.
Zer moduz zaude?
Ondo. Nahaspilatu samartuta.
Jende askok laguntzen dit.
Ez diegu erraz jarriko.
Eskerrik asko galdeketa aurretik deitzeagatik.
Ongi etorri zitzaidan.
Egun batean zinemara joan gintezke.
Bai.
Mireia, zer ari zara?
Zatoz etxera.
Banoa.
Sartzeko esan dizut.
Mireia!
Sartzeko esan dizut.
Goazen beste nonbaitera. Hemen ezin da hitz egin.
Mireia!
Manresan? Oso ondo.
Bai, noski.
Mila esker.
Agur.
Protesta-ekitaldi bat egingo dute Manresan.
"Plataforma per la llengua"koak ziren.
Joan nahi dugun galdetu didate.
Bai?
Molins de Reitik?
Gelditu hemen, eta nik esatean, atera.
Itxaron pixka bat.
Orain.
Independentzia!
ERIC, ZUREKIN GAUDE
Begira, ama.
HEMEN KATALANEZ HITZ EGITEN DUGU
DENOK ERIC GARA
-Kaixo. -Kaixo.
-Zer dugu? -Azken orduko berriak dakartzat.
Irakurri duzu hori?
Badakizu zer esan nahi duen?
Kasua artxibatu egin da.
Bukatu da.
Azkenean, 2005eko martxoaren 30ean…
…Audientzia Nazionalak Eric Bertranen aurkako kasua itxi zuen.
Ericen familiak kalte-ordain bat eskatu zien kalte-galerengatik…
…Estatu Espainiarreko justizia eta barne ministerioei.
Erreklamazioa ukatu egin zieten.
Eric beste institutu batean hasi zen…
…eta Herrialde Katalanen aldeko borrokan dihardu.
Sartzeko baimena eskatu, eta dena miatu zuten:
Eskolako zorroa, eskolako agenda…
Argitara begiratu zituzten boligrafoak…
…bonba-boligrafoak ote zirelakoan.
Umore onez hartzen duzula ikusten dut.
Iritsi da Audientzia Nazionalera Eric Bertran…
…mehatxu terroristen delitu batez akusatutako mutikoa.
Bere familiak lagundu dio…
…eta CIU, ERC eta ICVko politikari batzuek…
…eta "Plataforma en Defensa de la Llengua"ko kide batzuek.
Zer da traba gehien egin zizuna?
Espainiarra nintzela esatea…
…eta nahitaez beti espainiarra izango nintzela esatea.
Eta sinadurak oroigarri gisa gordetzeko niri esan izana.
Zu babesteko kanpainako sinadurak?
Hainbeste jendek nik bezala pentsatzeak beldurra ematen zion.
-Hori esan zizun fiskalak? -Bai.
Web orrian internetetik ateratako argazki batzuk zeuzkan…
…espainiar bandera batzuk erretzen…
…eta hori banderaren laidoa omen zen.
Eric kemenaren eredu zara demokratentzat…
…eta hemendik agurtzen zaitut.
Segi zintzotasunaren eta kemenaren eredu izaten.
Puig jauna, jokoaren arauak hautsi dituzu.
Erantzun, ministro jauna.
Diputatu batek ezin dio tribunari hitz egin.
Lehendakariak zuzentzen ditu eztabaidak, ez zuk.
Katalanez etiketatzeko eskaria eginez bidali nituen e-mail horiek.
Eta hori ez da krimen bat…
…eskubide bat da, eta Generalitaten lege bat.
Eta Generalitatek legea aplikatzen ez duenez…
…mezuak bidali nituen, zer erantzungo ote zidaten zain.
ITZULPENA - AZPITITULUAK: Jon Muñoz